钦定古今图书集成/方舆汇编/边裔典/第101卷 > 《鱼龙》
## 钦定古今图书集成/方舆汇编/边裔典/第101卷 > 《鱼龙》

鱼鳖，惟黑鲤鱼最多，其他如鲤、鲫、草鱼最多，大者重
二斤已上。有不识名之鱼亦甚多，此皆淡水洋中所
来者。至若海中之鱼，色色有之。鳝鱼、湖鳗、田鸡，土人
不食，入夜则纵横道途间。鼋鼍大如合苎，虽六藏之
龟，亦充食用。查南之虾，重一斤已上。真蒲龟脚可长
八、九寸许。鳄鱼大者如船，有四脚，绝类龙，特无角耳，
肚甚脆美。蛤蚬蛳螺之属，淡水洋中可捧而得。独不
见蟹，想亦有之，而人不食耳。